Лепотица без милоште
ЛЕПОТИЦА БЕЗ МИЛОШТЕ 
       (Од Хамерлинга) 

Хладно се смешиш из празних груди, 
Гиздавко хола, 
Љубав и чежња к теби 
Немају приступа... 
Чежња и љубав, која 
На голом платну дивне 
Слике развија, 
И мртвом кршу мраморном 
Живота дâ. 

Нека се рујна ружа 
Никада не уплете 
У брачни венац твој! 
На груд’ма твојим никад 
Нека не почине 
Веран ти друг! 
Приђе л’ ти срце које, 
Нек приђе празно што је, 
Баш ка’но и твоје. 

Једина песма моја 
Потомству нека прича 
Лепоте твоје страшну, 
Ледену чар. 
У место мирте нек’ ти 
Цвати, баш кâ и мени, 
Лавор, тај грки дар. 

 
Роберт Хамерлинг
Преводи